open-index/open-wikipedia-markdown huggingface dataset:
Margaret Sekaggya

**Margaret Sekaggya** Munnamateeka wa Uganda era mulwanirizi w'eddembe ly'abantu. Yazaalibwa mu Kampala 23 Ogwekkumi 1949. In 1970, Yatandikira emisomo gye mu Yunivasite y'e Makerere nga yali asoma Diguli esooka mu mateeka. Mu 1990, yafuna Diguli ey'okubiri mu mateeka okuva mu University of Zambia. Yakola ne Gavumenti ez'enjawulo omuli Uganda, Zambia, ne United Nations. Okuva mu 1996 okutuusa mu 2009, Ye Ssentebe w'ekitongole kya Uganda ekirwanirizi ky'eddembe ekya Uganda Human Rights Commission. Mu 1995, yali yalondebwa ng'omulamuzi wa Kkooti ya Uganda enkulu. Mu Kaseera kano, yalondebwa okwekennenya ebyali bikolebwa mu kakiiko k'ebyokulonda. Yetaba mu kuwandiika Ssemateeka wa Uganda ow'okuna mu 1995. Mu myaka gye 80s, yali mu United Nations Institute for Namibia, ng'asoma n'okwekennenya amateeka n'engeri y'okutuukamu ku mefuga. Okuva mu 1978 - 1982, Yali mulamu owe Lusaka. Okuva mu 2008 okutuusa mu 2014, Sekaggya yali mugoberezi, kalabalaaba wa United Nations special rapporteur era omulwanirizi w'eddembe ly'obuntu.

## Ebijuliziddwamu
Esther Chebet

**Esther Chebet**  yazaalibwa ng'enaku z'omwezi 10, mu mwezi ogw'omwenda, mu mwaka gwa 1997, nga munayuganda aduka emisinde gy'okwetoloola ekisaawe. Yamaliriza mu kifo kyakutaano mu mizannyo gy'oku semaiznga wa Afrika ezaaliwo mu mwaka gwa 2019 eza mita 1500. Mu mizannyo gy'ensi yonna egy'okuduk nga wetoloola eggwanga nga zino zaali mu kibuga kya  Aarhus, eky'eggwanga lya Denmark, yamaliriza mu kifo kya 14 mu misinde gy'abakugu, ate n'awangula omudaali gw'mu mpaka za ttiimu.

Yeetaba mu mpaka z'ensi yonna ez'abali wansi w'emyaka 20 ezaali mu mwaka gwa 2016 egya mita 800 egya mita 1500 mu mwaka gwa 2017 ez'ensi yonna ,ne muz'omwaka gwa 2019, ez'ensi yonna eza mita 1500, wabula nga teyatuuka ku luzannya lwakamalirizo.

Esaawa zeyali aduse ng'omuntu nga zeyali akoze obulungi zaali edakiika 2:03.28 mu misinde gya mita 800, zeyafuna mu mwezi ogw'omusanvu, mu mwaka gwa 2016  mu Kampala; edakiika 4:02.90 mu misinde gya mita 1500,  agyeyafuna mu mwezi ogw'okutaano, mu mwaka gwa 2019 mu Nanjing; n'edakiika 4:28.16 mu misinde gy'okuduka mayiro, gyeyafuna mu mwezi ogw'omusanvu mu mwakagwa 2017 mu Lausanne.

Mu mwezi ogw'omukaaga, mu mwaka gwa 2021, yasobola okuyitamu okukiikirira Uganda mu mizannyo gya Olympics egitegekebwa mu biseera by'ekyeeya mu mwaka gwa 2020.
Molly Lanyero

**Molly Lanyero** (yazaalibwa nga 24 Ogwokubiri mu mwaka gwa 1975) munnabyabufuzi wa Uganda eyalondebwa mu Paalamenti ey'ekumi (2016-2021), nga akiikirila Disitulikiti ye Lamwo.

Mu Gwomusanvu 2016, yalondebwa ng'omuwanika w'ekibiina kya 25-member Acholi Parliamentary Group, ekilimu ba mmemba ba Paalamenti abava m bitundu bya Acholi sub-region mu Paalamenti ey'ekumi  Era mmemba w'ekibiina kya National Resistance Movement (NRM)

Lanyero aweereza ku Parliamentary Committee on Human Rights and the Parliamentary Committee on Education and Sports, era mmemba wa Uganda Women Parliamentary Association (UWOPA).

## Ebimukwatako n'emisomo
Molly Lanyero yasomera ku Shimoni Demonstration School okutuusa mu mwaka gwa 1988. Mu 1992, yafuna satifikeeti ya Uganda Certificate of Education (UCE) okuva mu somero lya St. Joseph's Senior Secondary School Naggalama. Mu 1995, yafuna satifikeeti ya Uganda Advanced Certificate of Education (UACE), okuva mu somero lya  Bweranyangi Girls' Senior Secondary School. Oluvanyuma mu mwaka gwa 1997, yafuna Dipulooma mu misomo gya Siniya okuva mu Somero ly'emisomo gy'abasomesa egya Institute of Teacher Education Kyambogo (ITEK), kati ekitundu ku Yunivasitte ye Kyambogo. Lanyero yamaliriza emisomo gye emikulu mu Yunivasitte y'eMakerere. Yatikibwa Diguli ya  Bachelor of Arts in Social Sciences mu mwaka gwa 2001 ne diguli ya Master of Arts in Peace and Conflict Studies mu mwaka gwa 2008.

## Emirimu
Wakati w'emyaka gya 2002 okutuusa 2009, Ms Lanyero yawereza ng'omumyuuka w'omukulu wesomero lya Siniya elya Hillside High School in Bunamwaya, ekifo mu Kampala, ekibuga gya Uganda ekikulu. Yaweereza nga omukwaasaganyi wa Pulojyeekiti ya Foundation for Early Childhood Education & Development, okuva mu mwaka gwa 2005 okutuusa mu mwaka gwa 2007.

Okuva mu mwaka gwa 2013 okutuusa mu mwaka gwa 2014, Yali Associate Direkita wa Regional Associates for Community Development, ekibiina ekitakolera magoba. Mu myaka gya 2014 ne 2015, yaweereza nga Grant Consultant ku Embassy ya Japan mu Kampala, Uganda.

## Obutabanguko
Mu mwezi Ogusooka mu mwaka gwa 2018, Molly Lanyero, ne ba mmemba ba Palaamenti bana abalala (Beatrice Atim Anywar, Edward Otto Makmot, Catherine Lamwaka ne Margaret Odwa), baagobebwa  ekiseera okuva mu kibiina kya Acholi Parliamentary Group (APG), olw'okuwagira  okuyimusa ebbago  ely'emyaaka gya Pulezidenti (Presidential age limit).

## Ebijulizidwaamu

## Ebijulizidwaamu wabweru wa Wikipediya

* Website of the Parliament of Uganda
Mpabwa Sarah Patience

**Mpabwa Sarah Patience** (yazaalibwa nga 6 Ogwomunaana 1966) yali akiikirira Ggye lya Uganda erya Uganda People's Defence Forces (UPDF) era Mmemba wa Paalamenti mu Paaalamenti ya ey'omwenda.

## Eby'obufuzi
Yalondebwa ng'omubaka wa UPDF mu Paalamenti y'omwenda.  Ba MP ba UPDF abalala abalondebwa mu Paalamenti ey'omwenda mwalimu Edward Katumba Wamala, Elly Tumwine Tuhirirwe, David Sejusa, omugenzi Robert Aronda Nyakairima, Charles  Angina, Jim Oweyeigire, Julius Oketta Facki, Brigadier Phinehas Manoni Katirima, ne Susan Lakot.

## Laba na bino

* Olukalala lw'aba mmemba ba Paalamenti ya Uganda ey'omwenda

## Ebijuliziddwamu


## Ebijuliziddwamu eby'ebweru wa Wikipediya

* https://web.archive.org/web/20220404005123/https://www.pgaction.org/pdf/2014-07-17-Kampala-List-of-Participants.pdf
* https://ugandaradionetwork.net/a/file.php?fileId=117347
Monica Mugenyi

**Monica Kalyegira Mugenyi** Munnamateeka wa Uganda era mulamuzi, eyalondebwa nga 4 Ogwekkumi 2019, okutuula mu ntebe ya Kkooti ya Uganda ejulirwamu.

Nga tannaba kutuuka awo, yatuulako ku Kkooti ya Uganda enkulu. Yalondebwa omukulembeze w'eggwanga Yoweri Museveni nga 17 Ogwomukaaga 2010.

## Obuto bwe n'emisomo gye
Yatikkirwa mu ssomero ly'amateeka erya Ssettendekro wa Makerere, Yunivasite ya Uganda eya Gavumenti esinga obukulu n'obugazi ne Diguli esooka mu mateeka, mu 1992. Omwaka ogwaddako, yaweebwa Dipuloma mu kutaputa amateeka okuva ku Law Development Centre mu Kampala, ekibuga ekikulu ekya Uganda. Era alina Diguli ey'okubiri mu mateeka mu International Trade Law, okuva mu University of Essex mu Bungereza.

## Emirimu gye
Nga tannaba kutuuzibwa mu ntebe, yali munnamateeka mu kampuni y'obwannakyewa eya *Mugenyi & Company Advocates* era yaweereza nga maneja w'ekitongole kya Uganda Road Fund. Era yaweerezaako mu Offisi ya Ssabawaabi wa Gavumenti ne mu Privatization Unit. Ku Kkooti enkulu, yaweerereza ne mu kkooti ya East African Court of Justice (EACJ), gy yali nga "omulamuzi wa kkooti w'edaala eryawansi". Mu Gwekkumi 2019, yatuumibwa mu Kkooti ya Uganda ejulirwamu ng'alinda okukkirizibwa Paalamenti ya Uganda.

## Laba na bino

* Jane Kiggundu
* Lydia Mugambe
* Minisitule y'ebya mateeka n'ensonga za Ssemateeka (Uganda)

## Ebijuliziddwamu


## Ebijuliziddwamu eby'ebweru wa Wikipediya

* Judge dragged to court over land deal
* Press Release: Court dismisses Case against Uganda and SG on the alleged Failure to Investigate Business related to Trafficking of Military Goods (5 Ogwekkuminogumu 2015)
Masiko Winifred Komuhangi

**Masiko Winifred Komuhangi** Munnabyabufuzi wa Uganda. Yali akiikirira ekibiina ky'ebyobufuzi ekya National Resistance Movement mu Disitulikiti y'e Rukungiri mu Paalamenti ya Uganda ey'omunaana n'ey'omwenda.

## Ebitakwatagana
Mu 2002, Masiko Winifred Komuhangi ne  Babihuga J. Winnie baalina omusango ogwali gwekuusa ku kutyoboola eby'okulonda. Mu Paalamenti ya Uganda ey'omusanvu, Omubaka wa Paalamenti owa Rukungiri, Winfred Masiko Komuhangi, yawangulwa mu musango gwa kalulu ogwaggulwawo eyali omuvuganya, Winifred Babihuga. Lwa nsonga nti okulondebwa kwe kwasazibwamu Kkooti.

Masiko yasaayo okuisaba kwe ku Kkoyi enkulu nga 9 Ogwomusanvu ng'asaba okusazibwamu kw'obuwanguzi bwa Betty Bamukwatsa Muzanira, ng'agamba nti by'okulonda by'etobekamu emivuyo mingi. Masiko yali ayagala Kkooti eragire okuddinbwamu kwa kalulu. Wabula, Muzanira, ey'esimbawo ku kaadi ya Forum for Democratic Change (FDC), yafuna obululu 50,611 ng'ate Masiko, eyali ku kaadi y'ekibiina kya National Resistance Movement, yafuna obululu 46,379. Ataalina kibiina era nga yaliko Minisita Sezi Prisca Mbaguta yakwata ky'akusatu n'obululu 993 ate owa Progressive People’s Party Kakundakwe Fabith n'asiba ekkira n'obululu 183. Kkooti enkulu eyali wansi w'omulamuzi Justice Moses Kazibwe yekennnya omusango n'obujulizi obwali buleeteddwa nga bwali tebumatiza era omusango n'agugoba awataali kuliyirirwa.

Mu Disitulikiti y'e Rukungiri, NRM yawangulwa mu bululu obw'okujjuza ekifo emirundi ebiri nga ekiikirirwa  Masiko Winifred Komuhangi. Kino ky'ava mu 2018, bannansi lwe bayolesa obusungu bwabwe eri aba NRM okwekobaana okuyisa eteeka ery'okugya ekkomo ku myaka gya Pulezidenti e 75.

## Laba na bino

* Olukalala lw'ababaka ba Paalamenti ya Uganda ey'omwenda
* Olukalala lw'ababaka ba Paalamenti ya Uganda ey'omwenda
* Winifred Kiiza
* Joyce Bagala

## Ebijuliziddwamu eby'bweru wa Wikipediya

* https://www.acode-u.org/uploadedFiles/PRS28.pdf
* https://www.cpahq.org/media/eldnym0h/theparliamentarian2019issuefourcoverfinalonlinesingle-2.pdf
* Management and Dispute Resolution of Elections in East Africa

## Ebijuliziddwamu
Eva Magala

**Eva Magala,** yazaalibwa ng'enaku z'omwezi 17 mu mwezi ogusooka mu mwaka gwa 1974) nga muzannyi wa goofu ow'aba kyakayiga, ng'era ye ssentebe w'ekibiina ekigata abakyala mu muzannyo gwa goofu, ng'era yeeyalondebwa okubeera n'obuyinza bw'okudukanya ekikopo ekivuganyizibwamu amawanga ga afrika mu buvanjuba ne mu masekati ga Afrika.

## Obulamu bwe mu kuzannya goofu
Magala yaleetebwa mu muzannyo gwa goofu eyali baawe omugenzi, nga yatandika okumuzannya mu mwaka gwa 1996. Ng'omuzannyi, yazannyira wansi wa kiraabu ya Uganda eya goofu, naakiikirira Uganda nga kapiteeni oba eyali akulembeddemu ttiimu y'eggwanga ey'abakyala mu mwaka gwa 2015.

Mu by'obukulembezze, yawerezaako nga ssentebe w'ekibiina ekigata abakyala abazannyo b'omuzannyo gwa goofu mu Uganda.

Yakoowoola gavumenti okutereeza engeri eby'enjigiriza ng'eno y'engeri yokka esira gyebayinza okuliteeka ku by'emizannyo.

## By'azze awangula mu mpaka

## Engule, nebimusiimuddwamu

* Mu 2018, yafuna ekirabo ky'omukyala w'omwaka eyali asinga okuzannya goofu nga kyamuweebwa ekibiina omwegatirwa banamawulire abasaka eby'emizannyo  (USPA)
Evelyn Adiru

**Evelyn Adiru,** yazaalibwa ng'enaku z'omwezi 25, mu mwezi ogw'okutaano, mu mwaka gwa 1964, nga munayuganda eyaliko omudusi w'emisinde gy'okwetoloola ekisaawe, ng'esira yasinga kuliteeeka mu mita 800, ne mu mita 1500. Yawangula omudaali gwa zaabu mu mita 800 mu misinde gy'omwaka gwa 1982 egyali kulukalo lwa Afrika mu kibuga Cairo. Yavuganya ku lwa Uganda mu mpaka za Olympics ezitegekebwa mu biseera by'ekyeya ez'omwaka gwa 1984 mu misinde gyegimu, naye nga teyeeyongerayo kutuuka ku z'akamalirizo.

Adiru yali omu kuba memba ba ttiimu ya yunivasite ya Alabama ey'emizannyo egy'emnjawulo okuva mu mwaka gwa 1984, okutuuka mu gwa 1989.Oluvannyuma yagenda mu kibuga Ontario, eky'e Canada ne bba we omunayuganda. Mu mwaka wa Adiru, Sura Yekka, y'omu kubali ku ttiimu ya yunivasite ya Michigan ey'omupiira gw'abakazi, wamu  ne ttiimu y'eggwanga lya Canada ey'abakazi ezannya omupiira gw'ebigere 

'nadian women's national soccer team.

## By'awangudde
Fadilah Shamika Mohamed Rafi

**Fadilah Shamika Mohamed Rafi,** yazaalibwa ng'enaku z'omwezi 6, mu mwezi ogw'okuna, mu mwaka gwa  2005 nga munayuganda azannya badminton. Yatandika okuzannya badminton mu ng'alina emyaka 10 egy'obukulu . Yakiikirira Uganda mu mizannyo gy'omwaka gwa 2022 egy'amawanga agali mu luse olumu  n'eggwanga lya Bungereza, ng'eno gyeyazannyira mu mutendera gw'abakazi ababeera ababiri ku kisaawe, ng'ali wamu ne Husina Kobugabe. TAbabiri bano baatuuka ku luzannya lwa olw'okubiri oludirira olw'akamalirizo, ng'eno gyebaakubibwa Chloe Birch ne Lauren Smith. Mu mwaka gwa 2023, yawangula omudaali gwa zaabu mu mpaka ezeetabibwamu amawanga ga Afrika, ng'omukyala eyali azannya yekka .

## By'awangudde

### Emizannyo gy'okulukalo lwa Afrika
*Ezizannyibwa omukazi omu omu buli ludda* 

### Empaka z'okulukalo lwa Afrika ezeetabibwamu abausi nga bato

*Ezizannyibwa abakyala ababiri buli ludda* 

*Nga batabiseemu omukazi n'omusajja buli ludda* 

### Empaka za BWF ezaai ez'okuvuganya munsi yonna (Yakwata kyakubiri )
*Abakazi ababiri buli ludda* 

: Empaka z'okuvuganya eza BWF ez'ensi yonna   
:  Empaka z'obutundu eza BWFM nga zakuvuganya ku mutendera gw'ensi yonna 

### Empaka za BWF ez'ensi yonna nga zeetabibwamu bakyakayiga ( engule ye ey'okubiri, yakwata kifo kyakubiri)
*Ez'abawala ng'ali omu buli ludda* 

*Ez'abawala nga bali babiri buli ludda Girls' doubles*

*Nga buli ludda waliyo abazannyi babiri*

:   BWF Junior International Grand Prix tournament
:   BWF Junior International Challenge tournament
:   BWF Junior International Series tournament
:   BWF Junior Future Series tournament
Farida Kyakutema

**Farida Kyakutema** yazaalibwa ng'enaku z'omwezi 6, mu mwezi ogw'omukaaga, mu mwaka gwa 1962, nga munayuganda aduka emisinde gy'akafubutuko. Yavuganya mu misinde gy'abakazi egya mita 100 mu mpaka za Olympics egy'omu kyeya ky'omwaka gwa 1988. Kyakutema yawangula omudaali gw'ekikomo mu misinde gya mita egya 4 x 100 egy'omwaka gwa 1987 egy'emizannyo egyetabibwamu amawanga oba abadusi okuva ku semaziga wa Afrika.
Fazila Ikwaput

**Fazila Ikwaput**  yazaalibwa ng'enaku z'omwezi 15, mu mwezi ogw'omwenda, mu mwaka gwa, 1995, nga munayuganda omuzannyi w'omupiira, ng'agusambira ttiimu y'eggwanga lya Uganda ey'abakazi.

## Kiraabu zazze azaannyira
Ikwaput mu mwaka gwa 2017 ne 2018, mu sizoni ya liigi ya Buyindi ey'abakazi eyawagulu yazannyira kiraabu ya Gokulam Kerala FC ey'abakazi , n'ateeba ggoolo 5 ku ttiimu eyo. Nga mu mwaka gwegumu, yafuuka omukazi omunayuganda nga muzannyi wa mupiira okuzannya ebibinja by'emipiira gya bulaaya egyetabibwamu kiraabu empunguzi ne kiraabu y'e Kazakhstan eyitibwa BIIK Kazygurt. Fazila esangi zino asambira Omonoia FC ey'abakazi mu ggwanga lya Cyprus. 

## Ggoolo z'ateebye ku mutendera gw'ensi
*Okuteeba n'ebyava mu mipiira biri ku lukalala lwa ggoolo za Uganda ezagaibwa okusooka*
Rhoda Kalema

**Rhoda Nakibuuka Nsibirwa Kalema** (yazaalibwa mu Ogwokutaano 1929 ni egbo yɛ Manyawale 3, 2025) munnabyabufuzi eyawummula nga amanyiddwa nga "Maama w'olukiiko lw'eggwanga".

## Obulamu bwe obwasooka
Rhoda Kalema yali omu ku baana 24 aba Martin Luther Nsibirwa, eyalondebwa Ssabaminisita (Prime Minister) emirundi ebiri mu bwakabaka bwa Buganda mu Uganda.  Yazaalibwa mu Ogwokutaano 1929 mu Butikkiro, ekifo ekikakafu Katikkiro w'asula, mu kitundu ky'e Mengo okuliraana Kampala.

Kalema yagenda mu ssomero lya Gayaza Junior School okumala omwaka gumu, n'oluvannyuma mu King's College Budo mu ssomero lye eryasigaddeyo erya pulayimale ne sekendule. Yayingira emisomo gy'eby'obusuubuzi mu kutendekebwa kw'omuwandiisi, era n'akola ng'omuwandiisi n'e baasa mu ssomero lya Gayaza High School okutuusa mu 1949. Mu 1950, yafumbirwa William Kalema, omusomesa mu King's College Budo oluvannyuma eyafuuka munnabyabufuzi omwatiikirivu era Minisita w'eby'obusuubuzi mu gavumenti. Mu 1955 yatandika okusoma omwaka gumu mu Social Work and Social Administration mu Newbattle Abbey, Adult Education College mu Bungereza, n'agoberezaako Diploma mu Social Studies mu University of Edinburgh.

## Emirimu mu byobufuzi
Mu 1961, Grace Ibingira ne Adoko Nyekon baayingiza Rhoda Kalema mu kibiina kya Uganda People's Congress. Yali minisita omuto ow'ebyobuwangwa n'enkulaakulana mu mulembe ogwa  Binaisa. Kyokka, oluvannyuma lw'okufa kw'omwami we mu 1972 - eyawambibwa n'attibwa ku mulembe gwa Idi Amin, yasalawo okukoma okwenyigira mu by'obufuzi okutuusa mu 1979, gavumenti ya Idd Amin lweyagyibwako, yeegatta ku National Consultative Council (NCC) eyatandikibwawo ekibiina kya Uganda National Liberation Front wansi wa Edward Rugumayo, ng'omu ku bakyala babiri abakikiikirira. Mu 1980 yali omu ku bantu abaatandikawo ekibiina kya Uganda Patriotic Movement (UPM).

Yakwatibwa emirundi esatu ekitongole kya State Research Bureau: nga 23 Ogusooka 1979; nga 21 Ogwokubiri, 1981 (ng'ali wamu ne bannabyabufuzi abalala bwebakwatibwa oluvannyuma lw'okulumba ebifo bya poliisi enfunda eziwera) ne nga 4 Ogwokubiri, 1983.

Yafuuka omumyuka wa minisita w'emirimu gy'abantu okuva mu 1989 okutuuka mu 1991 wansi wa Pulezidenti Yoweri Museveni. Mu 1994, yesimbawo mu kulonda kw'olukiiko lwa ssemateeka ng'omubaka wa Kiboga, era n'awangula abasajja 8 oluvannyuma lw'okufuna ebitundu bibiri ku bisatu eby'okulonda kwonna. Oluvannyuma yawummula eby'obufuzi ng'amaze okutendeka abantu bangi  eby'obufuzi okuli Ruth Nankabirwa, nnampala mu Kabineeti ya Uganda.

Rhoda Kalema yaweebwa ekitiibwa mu 1996 ekibiina kya Uganda's Forum for Women in Democracy "ng'omukulembeze ow'enkyukakyuka". Nga 13 Ogwokusatu 2018, yafuna awaadi okuva mu kitongole ekya Sudreau Global Justice Lifetime Achievement Award okuva mu Pepperdine University School of Law ne Uganda Judiciary.

## Laba era

* Palamenti of Uganda
* Butikkiro
* Ruth Nankabirwa

## Enkolagana ez'ebweru

* Omukutu gwa webusayiti gwa Palamenti ya Uganda

## Ebyawandiikibwa
Mary Okwakol

**Mary Jossy Nakhanda Okwakol** (yazaalibwa 1951) munayuganda kakensa mu yunivaasite, munabyanjigiriza, mukugu ku bisolo era omukulembeze w'omu kitundu. Mu kiseera kino ye ssentebe w'ekitongole ekya Uganda National Examinations Board.

Nga kino tekinnabaawo, okuva mu Ogwekkumi 2006 okutuuka mu Ogwokutaano 2017, yaweereza ng'omumyuka w'akulira Univaasite eya Busitema, erimu ku yunivaasite z'eggwanga omwenda mu Uganda.

## Ebyafaayo n'okusoma
Yazaalibwa ku kyalo Namunyumya, mu disitulikiti y'e Iganga, mu buvanjuba bwa Uganda, awo nga mu 1951. Yasomera mu ssomero lya *Namunyumya Mixed Primary School*, ng'asoma pulayimale. Mary Okwakol yagenda mu ssomero lya Mount Saint Mary's College Namagunga.

Alina diguli mu Sayansi (BSc) mu Zoology, gyeyafuna mu 1974, okuva mu Makerere University, yunivaasite esingayo obukadde mu East Africa. Alina Master of Science (MSc), mu Zoology, gyeyafuna mu 1976, era okuva mu Makerere University. Diguli ye ey'okusatu(PHD) mu Zoology nayo yagifuna mu Makerere University mu 1992.

## Emirimu
Oluvannyuma lw'okumaliriza e Makerere mu 1974, Mary Okwakol yayitibwa okuddayo mu Faculty of Science ng'omuyambi w'omusomesa. Amangu ago yatandika okusoma amasomo ga Masters era n'amaliriza mu 1976. Yalondebwa okuba omusomesa. Mu 1988, yafuuka omusomesa omujjuvu. Yayingira mu pulogulaamu ya PhD mu University of Oxford mu Bungereza, naye teyasobola kweyongerayo na misomo gye olw'obuvunaanyizibwa bw'amaka mu Uganda. Yakyusibwa n'agenda e Makerere n'attikirwa mu 1992. Okuva olwo yaweebwa obwa kakensa okuva eri Makerere. Mu kutondebwawo kwa Yunivasite ya Gulu mu 2004, yalondebwa ng'omumyuka w'omukulembeze w'essomero, n'aweereza mu kifo ekyo okutuusa lwe yalondebwa ng'omumyuka w'akulira yunivasite ya Busitema mu 2006. Mu 2019, Mary yalondebwa nga Senkulu wa National Council of Higher Education, ekifo ky'alina okuva mu 2021.

## Obuvunaanyizibwa obulala
Profesa Okwakol mmemba mu kibiina kya Forum for African Women Educationalists, ekitongole eky'obwanakyeewa ekya Pan-African, ekyatandikibwawo mu 1992, ekikola mu mawanga 32 ag'omu Afirika. Olukiiko luno lugendererwamu okuwa amaanyi abawala n'abakyala okuyita mu buyigirize obwesigamiziddwa ku kikula kyabwe. Ab'omu kibiina kino mwe muli abalwanirizi b'eddembe ly'obuntu, abakugu mu by'ekikula, abanoonyereza, abakola enkola z'eby'enjigiriza, abawagizi b'abakulembeze b'omu yunivasite ne minisita Ow'eby'enjigiriza. Ekitongole kirina ekitebe kyaakyo ekikulu mu Nairobi, Kenya, era kirina woofiisi z'ebitundu mu Dakar, Senegal. Kakensa Okwakol yafulumya ebiwandiiko bingi mu mpapula z'amawulire era awandiise essuula mu bitabo bya ssaayansi ebikwata ku mirimu gye egy'enjawulo. Mu Ogw'okutaano 2014 yalondebwa okuweereza nga ssentebe w'akakiiko akavunaanyizibwa ku bigezo mu ggwanga aka Uganda National Examinations Board.

## Laba era
 Busitema University
Gulu University
Ugandn Academics
Eastern Region,Uganda
Busoga sub-region

## Ebyawandiikibwa

## Enkolagana ez'ebweru

* Omukutu gwa webusayiti gwa Busitema University
Proscovia Nalweyiso

**Proscovia Nalweyiso**, munnamagye omukulu mu Uganda People's Defence Forces (UPDF). Ku mutendera ogwa lieutenant general, ye mukulu w'abakyala, mu magye g'eggwanga.

## Ebyafaayo
Yazaalibwa mu Ogwomukaaga 1954, mu disitulikiti y'e Mpigi, mu maka agalimu abaana 20. Mu 1979, yatandika okukola ng'omusomesa w'essomero n'omuwandiisi mu kitundu ky'ewaabwe. Mu kiseera kye, yafuuka omukulembeze w'ekibiina kya Uganda Democratic Party.

Oluvannyuma lw'okulonda kw'eggwanga lya Uganda mu 1980 n'okutondebwawo kw'eggye erya National Resistance Army (NRA), Nalweyiso yeegatta ku baserikale mu kibira mu 1982.

## Emirimu gye egy'amagye
Mu 1983 ekibinja ky'abakyala mu NRA kyatandikibwawo era Nalweyiso yalondebwa okuba omuduumizi waakyo. Omwaka ogwaddirira, ekibinja kyasengulwa okuva mu Luweero District mu Central Uganda, okudda mu Western Uganda.

Mu 1985, ekibinja Nalweyiso kye yali akulira, kyayingira amagye aga NRA agaalumba ekkuumiro ly'amagye ery'e Mbarara. Oluvannyuma lw'okusindikibwa okwo, ekitongole kya NRA Women's Wing kyatuula mu Fort Portal okutuusa olutalo lwe lwaggwa mu 1986.

Mu 1986, NRA bwe yafuna obuyinza, Nalweyiso yaweebwa ekifo kya kapiteeni era n'alondebwa okuba omuduumizi w'ekibinja ky'abakyala 800 mu magye, mu kiseera ekyo. Yatandika okulinnya mu bifo era mu mwaka gwa 2000 yali mu kifo kya lieutenant colonel.

Okumala emyaka egisukka mu kkumi nga tannafuuka Major General, yakolako mu Uganda State House ng'omuyambi era omwogezi w'amagye owa pulezidenti wa Uganda.

Mu Gwokubiri 2019, mu kutongozebwa okwaliko abasajja n'abakazi abasukka mu 2,000 okuva mu UPDF, yakuzibwa okuva ku mutendera gwa Major General okudda ku Lieutenant General.

## Obuntu bwe
Mu 1974, ng'akyali mulamu, Nalweyiso yafumbirwa omuserikale. Oluvannyuma yayawukana n'omwami we. Ye maama w'abaana bana.

## Laba era

* Salim Saleh
* Elly Tumwine
* Katumba Wamala
* Flavia Byekwaso

## Ebyawandiikibwa

## Enkolagana ez'ebweru

* Kulayigye, Ankunda dropped as Nalweyiso becomes Major General
Annette Nkalubo

Colonel **Annette Nkalubo**, munayuganda omukulu mumagye g'eggwanga. Ye munnamagye ow'okubiri ku ntikko mu Uganda People's Defence Forces (UPDF).

## Okusoma
Nkalubo alina diguli esooka mu mateeka okuva mu yunivaasite eye Makerere, era alina ne Dipulooma mu Legal Practice okuva mu Law Development Centre, nayo mu Kampala.

## Omulimu gwe
Nkalubo, ng'ali ku mutendera ogwa lieutenant, yaweerezako ng'omubaka wa palamenti, akiikirira UPDF mu palamenti ey'omukaaga (1996 okutuuka mu 2001). Mu Ogw'ekkumi 2008 yasukulumizibwa okuva ku mutendera gwa Major okutuuka ku lieutenant colonel. Mu 2010, ng'alina ekifo kya lieutenant colonel, yaweerezako mu kitongole ky'amawanga amagatte. Mu Ogw'Okusatu 2011, Annette Nkalubo, ng'ali ku kifo ekya lieutenant colonel, yaweerezako nga dayirekita w'ensonga z'abakyala mu UPDF. Mu Ogwasooka 2013, yasumuusibwa okuva ku lieutenant colonel okudda ku colonel, n'afuuka omukyala omukulu ow'okubiri mu magye, ng'agoberera Major General Proscovia Nalweyiso.

## Ebirala bye balowoozaako
Mu Ogw'Owokusatu 2011, y'omu kubalondebwa ku "Uganda's Top 50 Women Movers", mu kiseera ekyo.

## Laba ne

* Proscovia Nalweyiso
* Flavia Byekwaso
* Edith Nakalema
* Rebecca Mpagi
* Christine Nyangoma
* Naomi Karungi

## Ebijulizidwa


## Enkolagana ez'ebweru

* Abakyala ab'obuvumu mu Somalia
* Uganda: UPDF yannyonnyola nti abakazi batono nnyo abaayingizibwa mu magye
* Kulayigye, Ankunda yaggyibwawo nga Nalweyiso afuuka Major General
Omukyala Flavia Nabugere Munaaba

**Flavia Nabugera Munaaba** munayuganda eyeyingira muby'obufuzi. Esaawa eno ye minista omubeezi mu kabineeti ya Uganda avunaanyzibwa ku by'etolodde oba abantu webawangalira mu kabineeti ya Uganda. Yaweebwa ekifo ekyo ng'enaku z'omwezi 27, mu mwezi ogw'okutaano, mu mwaka gwa  2011. Yadira Jessica Eriyo, eyasulibwa okuva mu kabineti. Okugata kukubeera minista wa kabineeti, Flavia Munaaba era yaliko mu kifo ky'okubeera omubaka wa palamenti.

## Ebigatako ebirala

* Olukalala olujuvu olwa kabineeti y'aba minista ba Uganda ey'omwezi ohgw'okutaano, mu mwaka gwa 2011

## Laba ne

* Kabineeti ya Uganda 
* Palamenti ya Uganda
Mpiima Dorothy Christine

**Mpiima Dorothy Christine**  (yazaalibwa nga 22 Ogwomusanvu 1959) Munnayuganda Mmemba wa Paalamenti eyaweereza mu Paalamenti ya Uganda ey'omwenda. Ye yali akiikirira ekibiina ky'ebyobufuzi ekya National Resistance Movement mu Disitulikiti y'e Buikwe.

## Ebyobufuzi
Mu Paalamenti ey'omwenda, yali mmemba wa Paalamenti owa Disitulikiti y'e Buikwe. Christine Kasule Mugerwa yawawabira Mpiima Dorothy mu kaseera k'obululu ng'alaga okubuusabuusa mu buyigirize bwe n'okubunya obulimba mu kakuyegewe n'okugulirira abalonzi. Kasule bweyalemererwa okulabikako mu kooti emirundi esatu, okusaba kwe kwagobebwa omulamuzi eyaguli mu mitambo, Justice Monica Mugenyi. Wabula omusango ogwali gugobeddwa oluvanyuma gw'addamu ne guwulirwa mu kkooti enkulu ye Jinja.

Mu 2016, yafiirwa ekifo kye mu Paalamenti ey'ekkumi eri Judith Babirye. Yali musomesa alina Dipuloma nga tannaba kuyingira mu Paalamenti. Christine yali omu kubalondebwa mu kalulu k'ekibiina kya National Resistance Movement mu 2020 ku lukalala lw'akakiiko k'ebyokulonda lwe kafulumya.

## Laba na bino

* Olukalala lw'aba mmemba ba Paalamenti ya Uganda ey'omwenda
* Judith Babirye

## Ebijuliziddwamu


## Ebijuliziddwamu eby'ebweru wa Wikipediya

* Women Representatives of Parliament, General Elections 2011
* The Youth Livelihood Program Progress
Flavia Oketcho

**Flavia Oketcho**  yazaalibwa ng'enaku z'omwezi  16, mu mwezi ogw'omusanvu, mu mwaka gwa 1986, nga munayuganda omukazi azannya basketball, ku ttiimu ya Uganda ey'eggwanga.

## Ebimukwatako n'eby'enjigiriza
Yazaalibwa mu bitundu by'omu masekati ga Uganda ng'enaku z'omwezi 16, mu mwezi ogw'omusanvu mu mwaka gwa 1986 ng'era eyo gyeyakulira.

Mu mwaka gwa 1992, Oketcho yeegata kusomero lya  Nakasero Primary School, naye oluvannyuma yakyusa n'agenda ku Kitante Primary School, gyeyasomera okuva mu mwaka gwa1993 okutuusa mu 1998.

Mu mwaka gwa 1999 okutuusa mu gwa 2002, yasomera ku Kitante Hill Secondary School gyeyatuulira S.4. Mu mwaka gwa 2001, ng'ali ku Kitante Hill, yazannya omupiira gwe ogwali gusooka mu liigi, ng'ali ne kiraabu ya Lady Bucks. Mu mwaka gwa 2003 okutuuka mu gwa 2004, yeegata ku somero lya Makerere College School gyeyasomera S5, naye oluvannyuma yeegata ku Najja High School ng'eno gyeyatuulira ebibuuzo bya S.6.

Oketcho yasomera kutendekero lya Uganda Christian University mu mwaka gwa 2007 , gyeyatikirwa diguli  mu by'amawulire. Mu mwaka gwa 2008, yayambako ttiimu ya UCU eya basketball, eyitibwa Lady Cannons, okuwangula liigi era naaweebwa ekirabo ky'omuzannyi eyasinga okugasa ttiimu ye .

## Emirimu gye ne by'awangudde
Yazannya omuzannya gwe ogwali gusooka ogwa liigi mu mwaka gwa 2001 ng'ali ne kiraabu ya Lady Bucks. Mu mwaka gwa 2004, yalondebwa ku ky'omuzannyi eyali asinze okugasa ttiimu ye mu mpaka ezeetabwamu kiraabu okuva mu buvanjuba bwa Afrika,  gyeyayamba okuwangula ebikopo bya liigi emirundi ebbiri.

Mu mwaka gwa 2005, yakiikirira Uganda mu mpaka z'amawanga ga Afrika agasinganibwa mu Zone V.
Flavia Namakula

**Flavia Namakula** yazaalibwa ng'enaku z'omwezi 10, mu mwezi ogw'ekumineebiri, mu mwaka gwa 1985,emikutu emirala giraga nti yazaalibwa ng'enaku z'omwezi 17, mu mwezi ogw'ekumineebiri, mu mwaka gwa 1986, nga munayuganda eyeenyigira mu muzannyo gwa goofu, ng'asinga kumannyikwa okubeera omuzannyi omuto okuwangula empaka z'abakazi ez'enaku zino eza goofu. Ye munayuganda omuzannyi wa goofu eyali awangudde empaka z'akakyala ezaali eza buli omu mu ggwanga lya Kenya. Yatandika okuzannya goofu ow'ensiimbi mu mwaka gwa 2016 nga mu kutuuka mu mwaka gwa 2019, yali aziwangudde emirundi etaano ow'empaka z'abakyala ezeetabibwamu buli omu mu Ugada.

## Ebimukwatako n'eby'enjigiriza
Namakula yazaalibwa mu ddwaliro ly'e Rubaga nga maama we ye Judith Kamale eyali omusawo oba naansi. Yasomera ku Saint Balikuddembe, Mitala Maria ne Bulo Parents Secondary School mu disitulikiti y'e Butambala wamu ne Gombe Senior Secondary School. Mu mwaka gwa 2006, yagenda okusoma diguli mu bikwatagana mu by'empuliziganya ne tekinologiya, ku setendekero lya yunivasite y'e Makerere.

## Eby'emizannyo, n'ebimukwatako mu muzannyo gwa goofu
Eyamuyigiriza eyasooka yali Deo Akope. Ensangi zino yeetaba mu mpaka za .

## Obulamu bwe
Namakula alina omwana omu omuwala.

## By'awangudde mu bulamu bwe
Nancy Acora

**Nancy Acora** munabyabufuzi Omunayuganda era nga munamateeka atuula kukakiiko akakola amateeka. Ye mukyala akiikirira abantu ba Disitulikiti ya Lamwo mu Paalamenti ya Uganda.

## Obulamu bwe
Acora mubaka wa Paalamenti atalina kibiina kya byabufuzi, nga yayingira Paalamenti oluvannyuma lw'okuwangula eyali Omubaka wa Paalamenti Molly Lanyero eyali ow'ekibiina kya National Resistance Movement.

Oluvannyuma lw'okulonda, Lanyero yali tamatidde era n'agenda mu kkooti okuwawabira Acora. Acora  kunkomerero lya byonna nga awangudde omusango guno ogwali ku by'akalulu mu Gwomwenda mu 2021.

## Emirimu gye
Mu Paalamenti ya Uganda, Acora awereza nga omu kubali ku kakiiko akavunaanyzibwa kunsonga za pulezidenti.

## Ebijuliziddwaamu
Miria Obote

**Miria Obote** **Kalule**; yazaalibwa 16 Ogusooka 1936) munnabyabufuzi bya Uganda eyaliko omukyala w'omukulembeze owa Uganda, era nnamwandu w'eyaliko Ssabaminisita era Pulezidenti Milton Obote. Yavuganyaako mu kulonda kwa Uganda okwawamu mu 2006.

## Ebyafaayo n'okusoma
Miria Kalule yazaalibwa Kawempe, mu maka ga Bulasio Kalule eyali omukozi wa gavumenti ng'akola mu kitongole ky'okuddaabiriza enguudo mu minisitule y'emirimu n'eby'entambula ne mukyala we Malita.

Yasomera ku Gayaza High School n'oluvannyuma mu Makerere University.

Miria Obote yakomawo mu Uganda ng'ava e Zambia mu Ogw'ekkumi 2005, Oluvannyuma lw'emyaka 20 ng'ali mu buwaŋŋanguse, okuziika omwami we. Nga wayiseewo emyezi ebiri, yalondebwa ng'omukulembeze w'ekibiina kya Uganda People's Congress (UPC) era nga anavuganya ku ntebe y'obwa Pulezidenti mu kulonda okwaddako. UPC yatandikibwawo omwamiwe era n'akikulembera okutuusa lwe yafa. Yafuna ebitundu 0.6% ku bululu mu kulonda kw'obwa pulezidenti nga 23 Ogwokubiri 2006, okwawangulwa pulezidenti eyali mu buyinza, Yoweri Museveni.

## Obulamu bwe
Miria yafumbirwa Milton Obote mu Ogwekkumi n'ogumu 1963 era bazaala abaana bana omuli Jimmy Akena, omubaka wa Palamenti akiikirira munisipaali ya Lira.

## Ebijulizidwa

* Walking in Obote's shadow, *The Monitor*,December 21,2005.
Naima Melsa Gule Avako

**Naima Melsa Gule Avako** munabyabufuzi omunayuganda ate nga mubaka wa Paalamenti. Yalondebwa mu ofiisi y'okubera omukayala akiikirira Disitulikiti ya Yumbe mu kalulu kabonna aka 2021.

Ya'omu kubali mu kibiina ekiri mu buyinza ekya National Resistance Movement.

## Laba ne bino

* Ekibiina ky'eby'obufuzi ekya National Resistance Movement 
* Olukalala lwa babaka abali mu Paalamenti ya Uganda eye kumineemu 
* Paalamenti ya Uganda 
* Disitulikiti ye Yumbe 
* Omubaka wa Paalamenti.

## Ebijuliziddwaamu


## Ewalala w'oyinza okubigya

* Ku mikutu gya yintaneeti egya Paalamenti ya Uganda
Nakisanze Segawa

**Nakisanze Segawa** Munnayuganda omutontomi era omubuulizi w'emboozi ez'edda. Ye muwandiisi w'akatabo ka 2016 akayitibwa *The Triangle*. Yawangulira mu kifo ky'akusatu mu awaadi za 2010 Beverley Nambozo Poetry Award olw'ekitontome kye kya "The hustler". Yetaba mu Ebedi International Residency mu Iseyin, Nigeria, mu Gusooka 2015.

## Okuwandiika
Nakisanze Segawa mutontomi w'okusiteegi era ng'atontomera mu nnimi nga Oluganda n'Olungereza. Emirimu gye gy'afulumizibwa mu bitabo by'ebitontome. Akatabo ke aka *The Triangle* kafulumizibwa mu 2016.

## Emirimu gye egy'afulumizibwa

### Obutabo

*  

### Ebitontome

* "Zibogola!" and "The hustler", in  *A thousand voices rising: An anthology of contemporary African poetry*. BN Poetry Foundation. ISBN&nbsp;.
* "I love school", in  *The Butterfly Dance: words and sounds of colour*. Femrite Publications. ISBN&nbsp;.
* "African sun" and "Jump", in  Femrite Publications. 2009. ISBN&nbsp;.

### Emboozi

* "Walking the Familiar Path", in *Summoning the Rains*. Femrite Publications. ISBN&nbsp;.
* "JJ", in  *Never Too Late*. Femrite Publications. ISBN&nbsp;.
* "Luweero Triangle" in *Jalada* (2015)

## Ebijuliziddwamu

## Ebijuliziddwamu eby'ebweru wa Wikipediya

* "Summoning the Rains: African women on patriarchy"
* "EDITING"
* "A Thousand Voices Rising and Spoken word vs Written form"
* Abubaker Mayemba, "Nambozo, a public speaker promoting poetry", *The Observer* (Uganda), 26 November 2017.
Florence Nebanda

**Florence Andiru Nebanda**,  gwebasinga okumannya nga **Florence Nebanda**, munabyabufuzi Omunayuganda ng'ate munamateeka ali kukakiiko akakola amateeka. Ye Mubaka Omukyala owa Paalamenti akiikirira Disitulikiti ya Butaleka mu Paalamenti ya Uganda.  Yalondebwa mu kifo ekyo mu Gwokubiri gwa 2013, ng'adira mutoowe mu bigere Cerinad Nebanda, eyafa ng'ali mu ofiisi eno mu Gwekumineebiri mu 2012. Mu 2021, baddamu nebamu londa mukifo kyekimu.

## Obulamu bwe n'okusoma kwe
Y'asooka mu famire y'abaana omunaana, nga omulenzi ali omu n'abawala musanvu nga baamuzaalira Entebbe nga 9 Ogwekumi mu 1986 nga kitaawe ye omugenzi**Peter Waiga** ne maama we **Alice Namulwa**. Yagenda ku masomero gamu Uganda okutuusa bweyamaliriza S6 ku Katikamu SDA Secondary School  e Wobulenzi mu disitulikiti ye  Luwero mu  2013. Yasenga ng'agenda mu Bungereza okwenyongerayo n'emisomo gye. Yakomawo mu Uganda oluvannyuma lwa muganda we Cerinah Nebanda okuva mu Gwekumineebiri mu 2012. Kigambibwa alina Diguli mu kudukanya n'Okumannya embeera z'Abvakozi gyeyafuna okuva ku University of East London mu 2008 wamu ne Diguli ey'Okubiri mu kumannya n'okudukanya embeera z'abakozi munsi yonna, okuva ku University of Bedfordshire mu ggwanga lya Bungereza.

## Emirimu gye
Nga 14 Ogwekumineebiri mu 2012, Cerinah Nebanda, eyali Omubaka wa Paalamenti omulonde akiikirira konsitituweensi ya Butaleja yafa mungeri ya kibwatukira,ekyaletera ekifo kino okubeera nga kyali tekirina muntu akidukanya. Mu kulonda okwali okw'ekitundu ekimu okujuza ekifo kino ekitaalimu mubaka, mukulu we Florence Andiru Nebanda yawangula ng'agidde ku tikiti y'ekibiina kye by'obufuzi ekya  National Resistance Movement. Yalina okuwereza ekisanja ekyali kisigaddeyo okutuusa akalulu ka bonna akaalina okubeerawo mu Gwokusatu gwa 2016. Yaliko ne kukakiiko akavunaanyizibwa kunsonga za Pulezidenti wamu n'embalirira.

## Obulamu bwe
Nebanda ayagala nnyo okubaka nga byebimu ku by'asinga okwenyigiramu, kuba y'oku kubaali ku ttiimu ya Paalamenti eyeetaba mu mpaka z'okubaka mu Paalamenti eyomwenda. Atera okusoma obutabo wamu ne bayibuli.

## Laba ne bino

* Paalamenti ya Uganda 
* Disitulikiti ya Butaleja 
* Omubaka wa Paalamentii
* Ekibiina ky'ebyobufuzi ekya National Resistance Movement
* Olukalala lwa babaka ba Paalamenti ya Uganda eyekumineemu
* Olukalala lwa babaka ba Paalamenti ya Uganda eyomwenda
* Olukalala olukwata ku biwandiiko eby'ekuusa ku  Uganda

## Ebijuliziddwamu

## Ewalala w'oyinza okubigya

* Omukutu gwa Paalamenti ya Uganda 
* Omubaka Nebanda avuddeyo n'ayogera ku butakaanya bweyalimu e Kyankwazi n'omu kubane
* Uganda yasasula ekibiina ky'abanamateeka okulongoosa ekifannanyi kyayo, oluvannyuma lw'eteeka erivumirira obuli bwebisiyaga.
Murchison Falls

**Ebiyiriro bya Murchison**,era ebimanyiddwa nga **ebiyiriro bya Kabalega**,kye kiwonvu ku ntikko yennyanja Albert  ku mugga Victoria Nile mu Uganda.Ku ntikko y'ebiyiriro bya Murchison Falls,Omugga Nile gukaka okuyita mu bbanga eriri mu njazi,obugazi bwa mmita 7 zokka(fuuti 23), era nga gugwa mmita 43(fuuti 141),nga tegunnalengejja mu maserengeta mu nnyanja Albert.Omukutu ogufuluma mu nnyanja Victoria gusindika cubic mita nga 300 buli sikonda(11,000ft3/s)  eza mazzi waggulu w'ebiwonvu,nga ganyigirizibwa mu kiwonvu ekikka wansi wa mmita 10 ( fuuti 33) obugazi.

Abawandiisi b'ebyafaayo abamu balowooza nti ekibinja ky'abaserikale ba Rooma abaasindikibwa Nero bayinza okuba nga baatuuka mu Murchison Falls mu 61 AD, naye waliwo obutakkaanya obw'amaanyi ku busobozi bw'ekyo ekyandibadde ekizibu ennyo.

Samuel Baker ne Florence Baker be Bazungu abaasooka okubalaba ddala.  Baker yazituuma erinnya lya Roderick Murchison, Pulezidenti w'ekibiina kya Royal Geographical Society .  Ebiwonvu bino biwola erinnya lyabyo eri ekifo ekikyetoolodde Murchison Falls National Park .

Mu bufuzi bwa Idi Amin mu myaka gya 1970, erinnya lyakyusibwa ne lifuuka Kabalega Falls, oluvannyuma lwa Omukama (Kabaka) Kabalega owa Bunyoro, wadde nga kino tekyatongozebwa mu mateeka. Erinnya lyakomawo ne lifuuka Murchison Falls oluvannyuma lw'okugwa kwa Amin. Oluusi kiyitibwa Kabalega Falls.

Ernest Hemingway yagwa ennyonyi mu mugga okuva ku biyiriro bya Murchison mu 1954.  Mu August wa 2019, Uganda yagaana pulojekiti y’amasannyalaze g’amazzi eyakolebwa kkampuni ya Bonang Power and Energy eya South Africa okusobola okukuuma ebiwonvu, ekimu ku bifo eby’obulambuzi ebisinga okuyingiza ssente mu ggwanga. 

* Olukalala lw'enkuba okusinziira ku muwendo gw'enkuba
* Ekkuumiro ly'ebisolo eriyitibwa Murchison Falls National Park
* Okutambula

## Ebyawandiikibwa
Geoffrey Ogwaro

**Geoffrey Feni Ogwaro**, ng'oluusi ayitibwa **Jeff Ogwaro**, Munnayuganda, musiyazi era mulwanirirzi w'eddembe ly'abasajja abagalana n'ebasajja bannabwe. Aweereza ng'omukubiriza ku nsonga z'eddembe ly'obuntu ne Ssemateeka era ng'omuyambi w'aomusomesa ku Ssettendekero wa Makerere.

## Emirimu gye egy'okulwanirira eddembe ly'obuntu
Ogwaro, ng'omusiyazi omuto, yatandiika okulwanirira eddembe ly'abasiyazi bwe yafuna omukisa okukolera mu kitongole ekirwanirizi ky'eddembe ly'abantu. Elinnya lye ly'alabikira ku lupapula lw'okumwanjo mu Mar. 1 issue of *Red Pepper* ng'omusajja omusiyazi, nga wakayita ennaku ntono bukya  Pulezidenti wa Uganda Yoweri Museveni assa omukono ku tteeka eliwakanya ebisiyaga. Ogwaro akoze ku Pulojekiti z'abasiyazi eziwerako nga Sexual Minorities Uganda, Refugee Law Project ne the Center for Human Rights.

## Emisomo gye
Ogwaro yasomera ku ssomero ly'abannamateeka mu Ssettendekero wa Makerere gyeyasomesa ng'omuyambi w'omusomesa oluvanyuma nga yakattikkirwa. Diguli ye ey'okubiri mu ddembe ly'obuntu ne Demokulasiya yagifunira ku University of Pretoria mu 2015.

## Ettutumu n'awaadi ze yafuna
Mu 2012, Ogwaro, wamu n'abalwanirizi b'eddembe ly'abasiyazi basimibwa eyali Pulezident wa US Hillary Clinton olw'omulimu gw'abwe mu kuwakanya etteeka eryali liteekeddwawo nga lilagira kuttibwa eri abasiyazi bonna. Ogwaro yali w'akubiri mu kulwanirira eddembe ly'obuntu mu mpaka z'okukuba ebifaananyi ku Yunivasite ya Pretoria.

## Laba na bino

* Stella Nyanzi
* Frank Mugisha
* Pepe Julian Onziema

## Ebijuliziddwamu
Anup Singh Choudry

**Anup Singh Choudry** (yazaalibwa nga 13 Ogwomunaana 1949), musajja nzalwa ya Uganda eri Sikh of Punjabi n'omuwandiisi Sikh abawangalira mu Bungereza era yali aweereza ng'omulamuzi wa Kkooti ya Uganda enkulu okuva nga 2 Ogwokutaano 2008 okutuusa nga  11 Ogwomunaana 2014.

Yalayizibwa ku mukolo ogw'ategekebwa ku maka g'obwa Pulezidenti e Entebbe mu maaso ga Pulezidenti Yoweri Museveni ne Ssabalamuzi Benjamin Odoki. Ye Sikh eyasooka mu nga muyindi eyazaalibwa mu Uganda okulondebwa mu kifo ekyo.

## Obuto bwe n'emisomo gye
Anup Singh yazaalibwa nga 13 Ogwomunaana 1949 eri Tarlok Singh ne Narinder Kaur mu Masaka, Uganda. Jjajjawe omusajja yali Hari Singh, asibuka mu Rawalpindi, India, nga yali yasengukira mu Uganda mu myaka gya 1900 era n'aweereza mu ng'omukozi wa Gavumenti y'obufuzi bw'amatwale obwaliwo mu kaseera ako. Kitaawe wa Singh naye yaweerezaako mu ng'omukozi wa Gavumenti gy'eyawummula mu 1972.

Singh yasomera ku Shimoni Demonstration Primary School era emisomo gye egya Siniya yagisomera ku Nyamitanga Secondary School mu Mbarara ne St. Joseph's College Layibi, mu Gulu. Oluvanyuma lw'emisomo gye mu Uganda, yegatta ku Kings College at the University of London, Corpus Christi College, Cambridge, College of Law Chester and College of Law Guilford.

## Emirimu gye
Singh yatandika emirimu egy'obwannamateeka mu Bungereza nga munnamteeka, okumala emyaka 20, okuva mu 1980 okutuusa mu 2000. Era yaddukanya bizinensi eziwerako mu Bungereza omuli, Kampuni y'emmotoka eya Nissan car dealership, ne Kkampuni ezikulakulanya ettaka.

Mu 2008, Akakiiko k'essiga eddamuzi k'amulonda era n'ekamwanjulira Pulezidenti wa Uganda okulondebwa ng'omulamuzi wa Kkooti ya Uganda enkulu. Yalondebwa era n'akakasibwa mu bujjuvu Paalamenti ya Uganda. Yalayizibwa nga 2 Ogwokutaano 2008.

Oluvannyuma lw'emyaka 6 mu buweereza, Justice Choudry yawummula nga 11 Ogwomunaana 2011 era n'addayo mu Bungereza okwegatta ku Famire ye.

## Ebimukwato eby'omunda
Mulamuzi Choudry mufumbo era alina abaana 3.

## Ebyafulumizibwa
Awandiise obutabo obw'enjawulo, *[[:en:Sikh_Pilgrimage_to_Pakistan|Sikh Pilgrimage to Pakistan]]*.

* Sikh Pilgrimage to Pakistan
* Sikh Genocide 1984 (Editor)
* Flight to Freedom
* Lawyers Office Directory A-Z. Editor: Anup Singh Choudry, the first A-Z legal directory in the UK (1989)  
* Human Rights of Women in Sikhism

## Ebijuliziddwamu
Peter Takirambudde

**Peter Takirambudde** Munnayuganda Omukulembeze w'ekitongole ekirwanirizi ky'eddembe ekya Human Rights Watch ekya Sub-Saharan Africa.

Nga tannaba kwegatta ku kitongole kya Human Rights Watch mu 1995, yali Pulofeesa ku University of Botswana.  Munnamateeka era nga yatikkirwa okuva ku Ssettendekero wa Makerere mu Uganda. Takirambudde yafuna PhD in International Business Law okuva ku Yale University, era nga aloopye ku bikolwa ebityoboola eddembe ly'obuntu mu bitundu nga Liberia ne Cabinda ne mu lutalo olw'atuumibwa Darfur conflict, yagambaNewankubadde wabalukawo ekittabantu, ekipimo ky'obuzibu ky'ebyo ebyali bigenda mu maaso naddala ebikolwa eby'obukambwe mu lutalo lwa Darfur by'etaaga okufiibwako mu bwangu. Oluvanyuma lw'okulemererwa kwa Sudan okuvunaana abakozi b'ebikolobero, akakiiko k'eby'okwerinda k'etaaga okuweereza embeera eno ku lutalo lwa Darfur mu Kkooti y'ensi yonna.Ensonga y'okutulugunya abantu olw'ebyobufuzi mu Zambia, Takirambudde yagambaSinga Poliisi ya Zambia elemererwa okukola okunoonyereza okw'omubunnambiro ku kutemulwa kw'abannabyabufuzi, okutulugunya abantu olw'ebyobufuzi mu Zambia kwali kujja kweyongerayo. Obwenkanya bulina okukolebwa eri abalumizibwa olw'olulumbagana luno wamu n'abanyu ba Zambia.

## Ensonda ez'esigika

* University of North Carolina
* Human Rights Watch
* H. W. Wilson
Victor Mukasa

**Victor Juliet Mukasa** Munnayuganda omulwanirizi w'eddembe ly'obuntu era eyali sentebe w'ekitongole kya Sexual Minorities Uganda (SMUG). Mukasa amanyikiddwa ng'omukazi aganza bakazi banne era y'akulira ekibiina kya Kuchu Diaspora Alliance-USA.

## Obulamu bwe
Mukasa yazaalibwa era n'alangirirwa ng'omuwala era n'akuzibwa Famire y'aba Katoliki enkuukutuvu. Mukukula kwe, yayagalanga nnyo okwambala mu ngeri y'ekilenzi. Nnyina yatandika okuwagira engeri gye yali ayambalu wabula kitaawe yamulowoozako ng'omwana oweffujjo era n'oluusi yamubonerezanga olw'enneyisa eyo.

Yasomera mu masomero g'abisulo ne Uganda Institute of Bankers.

Uganda yafuuka yabulabe eri abantu abasiyazi era Mukasa n'asalawo okugiberera omugendo gw'abantu abalala, yatandika okugenda mu masinzizo wabula yeyongera okwennyika naddala bwebagezaangako okumusabira okusumululwa okugyibwako emyoyo emibi. Oluvanyuma yagezaako okwegyayo mu lwatu wabula y'atandika okuboolebwa. Mukasa yetaba mu kisinde ky'abasiyazi mu East Africa, yali omu ku batandisi b'ekibiina kya SMUG era n'ayambako okutandika ebibiina ebirala omuli Freedom and Roam Uganda and East and Horn of Africa Human Rights Defenders Project.

Mu 2005, Poliisi yabulijjo yalumba amaka ga Victor nga telina lukusa kwaza makage era n'ewamba ebiwandiiko eby'ali bikwata ku bisiyaga. Victor wamu n'abalwanirizi abalala, Yvonne Oyoo bakwatibwa era n'ebasibibwa ku Poliisi. Mu kaseera ok'okwaza amakage, emikutu gy'amawulire mu Uganda, Gavumenti n'abalwanirirzi b'eddembe ly'abalwadde b'akawuka k'amukenenya bawaayo endowooza zaabwe ezivumirira ebisiyaga. Oluvanyuma lw'okuteebwa kwe, yaddukira mu South Africa okumala akaseera. Mu 2007, yakomawo mu Uganda era n'atuuza olukungaana lw'abannamawulire ku nsonga z'eddembe ly'abasiyazi nga yali awagirwa abantu abaali bebisse obukookolo ku bwenyi. Victor yawaayo 'okusaba kwe okussa mu nkola enddembe eribaweebwa mu kawaayiro k'eby'eddembe' nga avumirira okukwatibwa n'okutyoboolwa kwe ne Yvonne. Mu Gwekkuminebiri 2008, Kkooti enkulu yasalawo nti etteeka lya Uganda ery'eddembe ly'obuntu lituukira ddala ku buli Munnayuganda nga mwe muli n'abasiyazi.

Yagenda mu buwanganguse mu South Africa gye yaweereza nga munnamateeka mu kakiiko akalwanirizi k'eddembe ly'obuntu aka Cape town office of International Gay and Lesbian Human Rights Commission.

## Ebijuliziddwamu
Nicholas Opiyo

**Nicholas Opiyo** Munnayuganda, munnamateeka omulwanirizi w'eddembe ly'obuntu, mukubi w'akakuyege ku ddembe ly'abantu ku nsonga ez'enjawulo n'omwenkanonkano ne ebbeetu mu by'obufuzi. Y'akulira Chapter Four Uganda.

## Obuto bwe n'emisomo gye
Opiyo yakulira mu Gulu eky'Obukiikakkono bwa Uganda mu biseera by'olutalo olwali wakati wa Gavumenti ya Uganda n'abayeekera ba the Lord's resistance army ekya Joseph Kony. Bangi ku mikwano gye omwali n'ebannyina bawambibwa abayeekera okuweereza ng'abaddu, basirikale, era abakozi. Mwanyina yamala emyaka 8 mu mikono gy'abayeekera nga tannatoloka.

Opiyo lumu yayatula nti yali atya okwebaka mu nnyumba era n'asalawo okusula ku nguudo. Embeera eno yonna yamuwa obwagazi okulwanirira eddembe ly'obuntus.

Yasoma Diguli ye esooka mu mateeka eya bachelor's of law (LLB) okuva ku Uganda Christian University mu 2004 ne Dipuloma ey'enyongereza mu kutaputa amateeka eya post graduate diploma in legal practice okuva ku Law Development Center Kampala mu 2005.

## Emirimu gye
Opiyo emirimu gye egitunuliza nnyo ddembe ly'abantu neby'obufuzi naddala; amateeka g'ebyokulonda, ebikugira abantu okukola enkugaana ez'enjawulo, eddembe okwogera, n'eddembe ly'abannamawulire.

Era amanyikiddwa olw'okukiikirira n'okuwa obuyambi eri abasiyazi mu Uganda.

Mu 2013, Opiyo yatandikawo Chapter four Uganda okuvujirira eddembe ly'obuntu mu Uganda.

Opiyo yali mmeba ku tiimu y'abakugu mu banonyereza b'ekibiina y'amwanga amagate ekya United Nations ku ddembe ly'obuntu, enkugaana ez'emirembe n'enkolagana okutuusa mu 2017.

Era ye sentebe w'akakiiko akakulembera action aid Uganda, Mmemba ku kakiiko akawabuzi ku ddembe ly'obuntu benetech, a silicon valley human rights and tech company based in palo Alto mu California ne African middle eastern leadership project (AMEL),  a Washington DC based think and action group.

## Awaadi
Mu 2017, Opiyo yafuna ekirabo ekya German Africa prize era ne mu 2015 yawangula awaadi ya the Voices for justice award okuva mu Human rights watch. Era mu 2015, ye yawangula Awaadi ya the Alison Des forges Award nga omulwanirizi w'eddembe ly'obuntu asukkulumye. Era yawangula ekirabo kya  European Union parliament Sakharou fellows prize mu 2016.

Opiyo yawangula ekirabo kya the 2021 Human rights Tulip prize ekyatandikibwawo Gavumenti ya Dutch mu 2008 okuwangira abalwanirizi b'eddembe okuteeka omulimu gw'abwe mu kikangaala n'okwegombesa abalala.

## Ebijuliziddwamu